b'\n_START_ARTICLE_\nVytautas Giniotis\n_START_PARAGRAPH_\nVytautas Giniotis (1938 m. spalio 24 d. Plumpiuose, Vaiguvos vals\xc4\x8dius \xe2\x80\x93 2012 m. vasario 14 d. Vilniuje) \xe2\x80\x93 Lietuvos in\xc5\xbeinierius mechanikas, habilituotas technologijos moksl\xc5\xb3 daktaras.\n_START_SECTION_\nBiografija\n_START_PARAGRAPH_\n1961 m. baig\xc4\x97 Kauno politechnikos institut\xc4\x85. 1996 m. habilituotas technologijos moksl\xc5\xb3 daktaras._NEWLINE_1960\xe2\x80\x931961 m. Kauno radijo gamyklos in\xc5\xbeinierius \xe2\x80\x93 konstruktorius, 1961\xe2\x80\x931967 m. Vilniaus nam\xc5\xb3 statybos kombinato cecho mechanikas, konstruktorius, 1967\xe2\x80\x931983 m. Eksperimentinio metalo pjovimo stakli\xc5\xb3 Mokslo tyrim\xc5\xb3 instituto (ENIMS) vyr. mokslinis bendradarbis, 1978\xe2\x80\x931980 m. vyr. metrologas, 1980\xe2\x80\x931983 m. projekt\xc5\xb3 vyr. konstruktorius. 1983\xe2\x80\x931989 m. d\xc4\x97st\xc4\x97 Liaudies \xc5\xabkio specialist\xc5\xb3 tobulinimosi institute. 1989\xe2\x80\x931994 m. Vilniaus \xc5\xa1lifavimo stakli\xc5\xb3 gamyklos vyr. metrologas ir Kokyb\xc4\x97s kontrol\xc4\x97s skyriaus vir\xc5\xa1ininkas. 1994\xe2\x80\x932003 m. Vilniaus Gedimino technikos universiteto A. Gustai\xc4\x8dio aviacijos instituto Aviacijos technologij\xc5\xb3 katedros ved\xc4\x97jas, nuo 2003 m. VGTU Aplinkos in\xc5\xbeinerijos fakulteto Geodezijos instituto Geodezijos ir kadastro katedros vyriausiasis mokslo darbuotojas. Nuo 1998 m. profesorius. Sta\xc5\xbeavo Did\xc5\xbeiosios Britanijos, \xc5\xa0vedijos, Italijos universitetuose. Para\xc5\xa1\xc4\x97 daugiau kaip 150 mokslini\xc5\xb3 straipsni\xc5\xb3. 50 i\xc5\xa1radim\xc5\xb3 autorius.'